Vlug QZ8501: Minstens 40 liggame, wrakstukke gevind - Maroela Media
Vlug QZ8501: Minstens 40 liggame, wrakstukke gevind
Minstens 40 liggame en wrakstukke is in die see gevind nadat AirAsia Vlug QZ8501 Sondag tussen Surabaya in Indonesië en Singapoer verdwyn het.
Die Indonesiese vloot het egter gesê daar is nog nie amptelike bevestiging dat die oorskot wel van die vliegtuig af kom nie.
Die Airbus A320-200 met 162 persone aan boord het verdwyn nadat die vlieënier versoek het om van koers af te wyk weens slegte weersomstandighede.
Bambang Soelistyo, hoof van die soek- en reddingspoging, het aan BBC gesê hy is 95% seker die wrakstukke is wel van die vliegtuig en het bygevoeg daar is 'n skaduwee onder die water wat lyk of dit in die vorm van 'n vliegtuig kan wees.
Minstens 30 skepe, 15 vliegtuie en sewe helikopters het aan die soektog deelgeneem.
Ng Eng Hen, Singapoer se minister van verdediging, het in 'n verklaring bevestig sy land se lugmag sal steeds sy hulp verleen aan die operasie. "Die SAF sal alles in sy vermoë doen om Indonesië in hierdie moeilike tyd te help," het hy gesê.
AirAsia Vlug QZ8501
Talle Russiese soldate het glo in Oekraïne gesterf
Dit is vreeslik erg!!!!!
N mens kan net meegevoel betoon met die slagoffers se naasbestaandes ,n mens sal seker nooit kan beskruif hoe die mense voel nie behalwe om self in so n situasie te beland